b"\n_START_ARTICLE_\nRed Blooded Woman\n_START_SECTION_\nDose\xc5\xbeki na lestvicah\n_START_PARAGRAPH_\n1. marca 2004 je pesem\xc2\xa0\xc2\xbbRed Blooded Woman\xc2\xab\xc2\xa0iz\xc5\xa1la v Zdru\xc5\xbeenem kraljestvu. Ko je pesem debitirala na petem mestu britanske glasbene lestvice, je postala triindvajseti singl Kylie Minogue, ki je na tej lestvici zasedel eno izmed prvih petih mest. Takrat sta bila mnogo uspe\xc5\xa1nej\xc5\xa1a od te pesmi dva singla: pesem\xc2\xa0\xc2\xbbToxic\xc2\xab\xc2\xa0Britney Spears in pesem\xc2\xa0\xc2\xbbAmazing\xc2\xab\xc2\xa0Georgea Michaela, ki sta na lestvici takrat zasedli prvo in \xc4\x8detrto mesto. Pesem\xc2\xa0\xc2\xbbRed Blooded Woman\xc2\xab\xc2\xa0je na enem izmed prvih petinsedemdesetih mest lestvice ostala \xc5\xa1e devetnajst tednov. Poleg tega je veliko uspeha po\xc5\xbeela tudi drugod po svetu._NEWLINE_Pesem je zasedla tudi eno izmed prvih desetih mest na glasbenih lestvicah v Italiji, \xc5\xa0paniji, na Danskem, Irskem in v Avstraliji, kjer je debitirala na \xc4\x8detrtem mestu. Poleg tega se je uvrstila med eno izmed prvih dvajsetih mest na nem\xc5\xa1ki, \xc5\xa1vicarski, finski in novozelandski glasbeni lestvici, kjer je pesem 21. marca 2004 debitirala na \xc5\xa1tiriintridesetem in nazadnje zasedla devetnajsto mesto._NEWLINE_Ker so predhodniki te pesmi precej komercialnega in kriti\xc4\x8dnega uspeha, se je Kylie Minogue odlo\xc4\x8dila, da bo pesem\xc2\xa0\xc2\xbbRed Blooded Woman\xc2\xab\xc2\xa0izdala tudi v Zdru\xc5\xbeenih dr\xc5\xbeavah Amerike. \xc5\xbde v letih 2001 in 2003 je v ameri\xc5\xa1kih klubih po\xc5\xbeela veliko uspeha s pesmima\xc2\xa0\xc2\xbbCan't Get You Out of My Head\xc2\xab\xc2\xa0in\xc2\xa0\xc2\xbbSlow\xc2\xab. Pesem\xc2\xa0\xc2\xbbRed Blooded Woman\xc2\xab\xc2\xa0je postala njena \xc5\xa1esta zaporedna pesem, ki je zasedla eno izmed prvih \xc5\xa1tirideset mest na Billboardov lestvici Hot Dance Club Play, kjer je zasedla \xc5\xa1tiriindvajseto mesto. Poleg tega je precej uspeha po\xc5\xbeela tudi na lestvici Billboard Hot Dance Airplay, kjer je zasedla prvo mesto. Pesem pa na drugih podro\xc4\x8djih ni bila preve\xc4\x8d uspe\xc5\xa1na, zato se sploh ni uvrstila na lestvico Billboard Hot 100. Kljub temu pa so jo predvajali na najrazli\xc4\x8dnej\xc5\xa1ih radijskih postajah, med drugim tudi na losangele\xc5\xa1kem KIIS-FM-u.\n_START_SECTION_\nKath & Kim\n_START_PARAGRAPH_\nPesem\xc2\xa0\xc2\xbbRed Blooded Woman\xc2\xab\xc2\xa0je bila dvakrat vklju\xc4\x8dena v epizodo avstralske televizijske serije Kath & Kim. Prvi\xc4\x8d so jo vklju\xc4\x8dili v televizijsko serijo z epizodo\xc2\xa0\xc2\xbbFoxy on the Run\xc2\xab, in sicer v prizoru, ko Kel sredi krize srednjih let v svojem rumenem\xc2\xa0\xc2\xbb\xc5\xa1portnem\xc2\xab\xc2\xa0avtomobilu predvaja pesem\xc2\xa0\xc2\xbbRed Blooded Woman\xc2\xab, drugi\xc4\x8d pa v epizodi\xc2\xa0\xc2\xbb98% Fat Free\xc2\xab, v kateri je kot Epponnee, Kimina odrasla h\xc4\x8di, zaigra tudi Kylie Minogue. V tej epizodi Kim sama na karaoke zapoje pesem\xc2\xa0\xc2\xbbRed Blooded Woman\xc2\xab."